Návrh ROZHODNUTIE EURÓPSKEHO PARLAMENTU A RADY o mobilizácii prostriedkov Európskeho fondu na prispôsobenie sa globalizácii (žiadosť EGF/2014/000 TA 2014 – Technická pomoc na podnet Komisie) /* COM/2014/0366 final - 2014/ () */





DÔVODOVÁ SPRÁVA Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[1]. ZHRNUTIE ŽIADOSTI A ANALÝZA Základné údaje: Referenčné č. EGF EGF/2014/000 Európska komisia Technická pomoc Administratívne výdavky: rozpočet v EUR 330 000 % administratívnych výdavkov (strop: 0,5 %) 0,21 % V zmysle článku 11 ods. 1 nariadenia (EÚ) č. 1309/2013 sa na podnet Komisie môže každoročne z EGF poskytnúť na technickú pomoc maximálne 0,5 % ročnej maximálnej sumy. Technická pomoc, ktorá sa má financovať a rozdelenie odhadovaných nákladov 1. Príspevok sa použije na výdavky uvedené v článku 11 ods. 1 a 4 a takisto v článku 12 ods. 2, 3 a 4 nariadenia (ES) č. 1309/2013, ako je podrobnejšie uvedené ďalej. Treba poznamenať, že v roku 2014 sa výdavky znížili na minimum, keďže finančné prostriedky sa pripíšu do príslušného rozpočtového riadku EGF iba po tom, čo Európsky parlament obnoví svoje zasadnutia po prestávke na voľby. 2. Monitorovanie a zhromažďovanie údajov: Komisia zhromaždí údaje o prijatých, vyplatených a uzavretých žiadostiach, ako aj o navrhovaných a vykonaných opatreniach. Tieto údaje budú k dispozícii na webovej lokalite v podobe aktualizovaného štatistického portrétu. Tak ako v predchádzajúcich rokoch je možné väčšinu z týchto činností realizovať v rámci bežných administratívnych zdrojov Komisie, treba však rátať s niekoľkými externými posudkami, ktoré sú potrebné na vylepšenie a zabezpečenie funkčnosti databázy EGF v nadväznosti na zistenia vnútorného auditu Komisie. Náklady na tieto položky sa odhadujú na 20 000 EUR. 3. Informácie: Webová lokalita EGF[2], ktorú Komisia zriadila v rámci oblasti „Zamestnanosť, sociálne záležitosti a začlenenie“ a ktorú spravuje na základe požiadavky v článku 12 ods. 2 nariadenia (EÚ) č. 1309/2013, sa bude pravidelne aktualizovať a rozširovať, pričom sa každý jej nový prvok preloží do všetkých jazykov EÚ. Pripravia sa informácie o novom nariadení o EGF, ako aj potrebné usmernenia. Podporí sa všeobecná informovanosť o EGF a jeho viditeľnosť. K dispozícii bude obmedzený počet výtlačkov ex-post hodnotení EGF, ktoré sa uverejnia aj online. EGF bude súčasťou rozličných publikácií a audiovizuálnych aktivít Komisie v zmysle článku 11 ods. 4 nariadenia (EÚ) č. 1309/2013. Náklady na všetky tieto položky sa z dôvodu časového obmedzenia odhadujú na 20 000 EUR v roku 2014, pričom v roku 2015 sa očakáva ich výrazné zvýšenie. 4. Vytváranie vedomostnej základne/aplikačného rozhrania: Komisia aj naďalej pracuje na zavedení formuláru elektronickej žiadosti a na štandardizovaných postupoch spracovania žiadostí o podporu z EGF, ktoré umožnia zjednodušiť podávanie žiadostí podľa nového nariadenia, urýchliť ich spracovanie a uľahčiť získavanie správ podľa jednotlivých potrieb. Prebiehajú prípravy na začlenenie EGF do SFC. Pokračuje úsilie o štandardizáciu záverečných správ s cieľom znížiť administratívnu záťaž v členských štátoch. Náklady na tieto položky sa odhadujú na 100 000 EUR. 5. Administratívna a technická podpora: Expertná skupina kontaktných osôb pre EGF zložená z jedného člena za každý členský štát usporiada dve zasadnutia (koncom roku 2014/v prvej polovici roku 2015), ktorých náklady sa odhadujú na 70 000 EUR. 6. Okrem toho bude Komisia usmerňovať činnosti na vytváranie kontaktných sietí medzi členskými štátmi a približne v rovnakom čase zorganizuje dva semináre implementačných orgánov EGF v členských štátoch zamerané na otázky súvisiace s výkladom nového nariadenia o EGF, najmä pokiaľ ide o možné zaradenie osôb, ktoré nie sú zamestnané, ani nie sú v procese vzdelávania alebo odbornej prípravy, do jednotlivých opatrení. Náklady na tieto položky sa odhadujú na 120 000 EUR. 7. Hodnotenie: Hodnotenia v roku 2014 si nevyžiadajú poskytnutie finančných prostriedkov. Verejné obstarávanie týkajúce sa strednodobého hodnotenia sa začne v roku 2015 s cieľom uzavrieť hodnotenie do 30. júna 2017 tak, ako to vyžaduje článok 20 ods. 1 písm. a) nariadenia (EÚ) 1309/2013. Položky || Odhadovaný počet || Odhadované náklady na položku (v EUR) || Celkové náklady (v EUR) Monitorovanie a zhromažďovanie údajov || rozličné || rozličné || 20 000 Informačné činnosti || rozličné || rozličné || 20 000 Vytváranie vedomostnej základne/aplikačného rozhrania || rozličné || rozličné || 100 000 Administratívna a technická podpora: zasadnutia expertnej skupiny kontaktných osôb pre EGF || 2 || 35 000 || 70 000 Administratívna a technická podpora: semináre na vytváranie kontaktných sietí o implementácii EGF || 2 || 60 000 || 120 000 Hodnotenie || 0 || 0 || 0 Celkové odhadované náklady || || 330 000 Financovanie 8. Maximálny ročný rozpočet vyčlenený na EGF je 150 miliónov EUR (v cenách z roku 2011) tak, ako to stanovuje článok 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[3]. 9. V článku 11 ods. 1 nariadenia (EÚ) č. 1309/2013 sa uvádza, že 0,5 % z tejto sumy (t. j. 750 000 EUR v cenách z roku 2011) sa môže na podnet Komisie každoročne poskytnúť na technickú pomoc. V súčasnosti je suma na rok 2014 k dispozícii v plnej výške; na technickú pomoc zatiaľ neboli vyčlenené žiadne finančné prostriedky. 10. Navrhované rozhodnutie o mobilizácii prostriedkov EGF bude prijaté spoločne Európskym parlamentom a Radou tak, ako je stanovené v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[4]. Súvisiace akty 11. Súčasne s predložením svojho návrhu rozhodnutia o mobilizácii prostriedkov EGF Komisia predloží Európskemu parlamentu a Rade návrh na presun sumy vo výške 330 000 EUR do príslušného rozpočtového riadku. Zdroj platobných rozpočtových prostriedkov 12. Na úhradu sumy 330 000 EUR potrebnej na technickú pomoc sa použijú prostriedky z rozpočtového riadku EGF. Návrh ROZHODNUTIE EURÓPSKEHO PARLAMENTU A RADY o mobilizácii prostriedkov Európskeho fondu na prispôsobenie sa globalizácii (žiadosť EGF/2014/000 TA 2014 – Technická pomoc na podnet Komisie) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[5], a najmä na jeho článok 11 ods. 2, so zreteľom na návrh Európskej komisie, konajúc v súlade s postupom stanoveným v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[6], keďže: 1. Európsky fond na prispôsobenie sa globalizácii (EGF) bol zriadený s cieľom poskytovať podporu prepusteným pracovníkom a samostatne zárobkovo činným osobám, ktorých činnosti zanikli v dôsledku veľkých štrukturálnych zmien v usporiadaní svetového obchodu spôsobených globalizáciou, v dôsledku pokračovania celosvetovej finančnej a hospodárskej krízy, ktorou sa zaoberá nariadenie (ES) č. 546/2009, alebo v dôsledku novej globálnej finančnej a hospodárskej krízy, a takisto s cieľom pomôcť im pri ich opätovnom začlenení do trhu práce. 2. EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020[7]. 3. V nariadení (EÚ) č. 1309/2013 sa stanovuje, že 0,5 % ročnej maximálnej sumy EGF sa môže na podnet Komisie každoročne poskytnúť na technickú pomoc. Komisia preto navrhuje mobilizovať prostriedky vo výške 330 000 EUR. 4. Prostriedky EGF by sa preto mali mobilizovať s cieľom poskytnúť technickú pomoc na podnet Komisie, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2014 sa mobilizujú prostriedky Európskeho fondu na prispôsobenie sa globalizácii (EGF) na účely poskytnutia sumy 330 000 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 855. [2] http://ec.europa.eu/egf. [3] Ú. v. EÚ L 347, 20.12.2013, s. 884. [4] Ú. v. EÚ C 373, 20.12.2013, s. 1. [5] Ú. v. EÚ L 347, 20.12.2013, s. 855. [6] Ú. v. EÚ C 373, 20.12.2013, s. 1. [7] Ú. v. EÚ L 347, 20.12.2013, s. 884.